Public procurement notice: Modification Of A Contract/Concession During Its Term
Published: 2023-03-01
Buyer: Kiinteistö Oy Kuopion Koulutilat
Country: FI
Contract type: Works
CPV classification: 31000000 | 32000000 | 35000000: Security, fire-fighting, police and defence equipment | 44000000 | 45000000: Construction work

Technical requirements: Alkuperäisessä sopimuksessa on ollut kyse Jynkän koulun uudisrakennuskohteen toteuttamisesta KVR-rakennusurakkana sekä koulua koskevien käyttö-, huolto- ja ylläpitopalveluiden toteuttamisesta 20 vuoden elinkaaripalvelujaksolla. Ilmoituksen kohteena olevalla sopimusmuutoksella toteutetaan KVR-urakkana koulun laajennusosa, johon ulotetaan edellä mainitut käyttö-, huolto- ja ylläpitopalvelut alkuperäisen palvelujakson loppuun saakka.
Edellä esitetyt nykyistä sopimusta ja sen arvoa koskevat tiedot on annettu koskien pelkästään Jynkän koulua. Jynkän koulun rakentaminen ja elinkaaripalvelut kilpailutettiin vuonna 2015 osana laajempaa Kuopion toista elinkaarihanketta, johon kuului myös Karttulan koulun rakentaminen ja vastaavat elinkaaripalvelut.
Jynkän kouluun rakennetaan laajennusosa, jossa sijaitsevat esiopetuksen ja nuorisopalveluiden tilat. Laajennus rakennetaan Jynkän koulurakennuksen pohjoispuolelle vanhaan rakennukseen yhdistyen niin, että nuorisopalveluiden tilat (316 hym2) asettuvat laajennuksen alakertaan omalla sisäänkäynnillään, ja esiopetuksen uudet tilat (202 hym2) yläkertaan niin, että tilat yhdistyvät vanhoihin tiloihin. Nykyisen koulurakennuksen käyttäjä-, huolto- ja ylläpitopalvelut ulotetaan samalla koskemaan myös laajennusta nykyisen elinkaaripalvelusopimuksen loppuun asti.
Särkiniemi–Jynkkä -alueen varhaiskasvatuksen ja perusopetuksen tarpeista on laadittu tarveselvitys, joka on hyväksytty kasvun ja oppimisen lautakunnassa 18.5.2021 § 35. Varhaiskasvatus tapahtuu tällä hetkellä 9 kiinteistössä:
Esiopetusta annetaan kahdessa kiinteistössä, joista päiväkoti Paimenpoika puretaan huonokuntoisena, jolloin sen esiopetusryhmät tulee siirtää uusiin tiloihin. Hankesuunnitteluryhmän esityksen mukaisesti Jynkän koulun esiopetustiloja laajennetaan siten, että tilat riittävät koulun sarjaisuuden mukaisesti kolmelle esiopetusryhmälle. Edellisen yhteyteen rakennetaan uusi, purkukelpoisen nuorisotalo Monarin korvaava nuorisopalveluiden tila. Hankkeen päivitetty hankeselvitys on hyväksytty kaupunginhallituksessa 6.2.2023 § 46.
Jynkän koulun uudisrakennus on alun perin toteutettu elinkaarihankkeena. Hankekokonaisuutta koskeva sopimus solmittiin vuonna 2016 kilpailutuksen jälkeen Lemminkäinen Talo Oy:n kanssa. Kyseinen yhtiö on sittemmin sulautunut YIT-konserniin kuuluvaan YIT Suomi Oy:öön. YIT Suomi Oy:llä on elinkaarihankkeen palvelusopimuksen nojalla rakennuksesta 20 vuoden käyttö-, huolto- ja ylläpitovastuu, joka päättyy vuonna 2037. Nyt tehtävä laajennus on perusteltua ottaa saman palvelusopimuksen piiriin.
Jynkän koulun laajennus toteutetaan KVR-urakkana kiinteäksi osaksi koulurakennusta, joka on YIT Suomi Oy:n kanssa solmitun palvelusopimuksen piirissä. Laajennus on liitettävä rakennuksen taloteknisiin järjestelmiin mukaan lukien rakennusautomaatio.
Laajennusta koskeva hankinta on mahdollista ja tarpeen tehdä YIT Suomi Oy:ltä. Laajennuksen toteuttaminen eri sopimuskumppanin kanssa ei ole mahdollista taloudellisista ja teknisistä syistä.
Hankeselvityksessä todetulla tavalla esiopetus- ja nuorisopalvelutilat on perusteltua rakentaa Jynkän koulun yhteyteen. Erillisen rakennuksen toteuttamisen kustannukset olisivat perusteettoman suuret. Tilat uudelle esiopetusryhmälle on toteutettava muiden esiopetusryhmien tilojen yhteyteen. Alueella ei ole muita soveltuvia rakennuksia, joihin nuorisotilat voisi rakentaa laajentamalla tai korjaamalla uusiokäyttöön. Nuorisopalvelut on toteutettava paikallisesti siten, että toimintaa ei viedä pois Jynkän alueelta.
Muun sopimuskumppanin toteuttaman laajennuksen yhdistäminen nykyiseen rakennukseen erityisesti talotekniikan ja rakenteiden osalta vaarantaisi rakennuksen teknisen ja toiminnallisen yhteensopivuuden ottaen huomioon, että YIT Suomi Oy:llä on vuoteen 2037 ulottuva kokonaisvastuu nykyisen rakennuksen käytettävyydestä, ylläpidosta ja perusparantamisesta. Tällainen toteutus aiheuttaisi merkittävää haittaa nykyisen palvelusopimuksen vastuiden kannalta ja voisi johtaa kustannusten merkittävään päällekkäisyyteen laajennuksen ylläpidon osalta. Nykyinen palvelusopimus huomioiden laajennus on perusteltua ottaa vastaavien käyttö-, huolto- ja ylläpitopalveluiden piiriin vastaavaksi jaksoksi kuin nykyinen rakennus.
YIT Suomi Oy:n kanssa neuvoteltu laajennusta koskevan KVR-urakan sekä vuoteen 2037 toteutettavien käyttö-, huolto- ja ylläpitopalveluiden hinta alittaa 50 prosenttia Jynkän koulun alkuperäisen uudisrakentamisen urakkatöiden sekä käyttö-, huolto- ja ylläpitopalveluiden hinnasta.


Winner: YIT Suomi Oy